אוניברסיטת תל-אביב תשע"ה

סמסטר א'

הפקולטה למדעי החברה

החוג לתקשורת

**ייצוגי קבוצות בתקשורת**

**גזע, מעמד, לאום ומגדר**

סמינר סמסטריאלי

ד"ר ארנת טורין

ימי ה' 17-20, נפתלי 314

שעות קבלה: יום ה' 15-16, או בתאום מראש

ornat@gordon.ac.il

**תיאור הקורס:**

מקדמת דנא היתה לאנושות היכולת לייצג דברים בפיסול ובציור, אולם הולדת אמצעי התקשורת האלקטרוניים הפכה את סביבת החיים בעידן המודרני לגדושה בייצוגים משוכללים. הקולנוע, הטלוויזיה והמחשב ניחנו ביכולת-על להעמיד מיצגים מפורטים של אירועים, תקופות, מקומות ואנשים. יכולת זו חידדה את הדיון בשאלת היחס בין ייצוג למציאות.

הסמינר מבקש להעמיד את תמונת הבדיון של החברה בארבעה צירים, בשאיפה שהעיון בייצוגים של: גזע, מעמד, לאום ומגדר, יעניק תמונה חיה ועשירה, הן של החברה המדומיינת והן של תחום הייצוג. כל אחד מן הצירים שהם משתני המפתח המקובלים במחקר הסוציולוגי ובחקר התרבות יבחן באמצעות מחקר אמפירי לצד סוגיה תיאורטית.

כעבודת סיום יבחרו המשתתפים קבוצה חברתית ויתנסו באיסוף נתונים כמותניים או איכותניים של מאפייניה. מומלץ לסטודנטים הלוקחים חלק בסמינר לבחור נושא, קבוצה ותיאוריה, אשר יש לה זיקה לעבודת התיזה שלהם ואשר יסייעו להם בקידומה.

**מטרות הסמינר:**

1. להקנות ידע על האופן שבו מייצגים אמצעי התקשורת קבוצות שונות וללמוד סוגיות תיאורטיות הכרוכות בייצוגן.
2. לבחון את הקשר בין אופני הייצוג לריבוד החברתי.
3. להעריך את ההשלכות הפוטנציאליות של ייצוגים אלו.

**מבנה הסמינר**

הקורס יתבסס על הרצאות בחלקו הראשון. בחלקו האחר יעסקו התלמידים בגיבוש נושא, חיפוש עצמאי של חומר קריאה, ניתוח ביקורתי של ייצוגי קבוצה ובכתיבת עבודה אינטגרטיבית בנושא זה. העבודה תתפרש אל מעבר למניית מאפייני הייצוג ותדון בייצוג באמצעות כלים תיאורטיים.

## חובות הסמינר

1. השתתפות פעילה במפגשי הסמינר
2. קריאת מקורות רלבנטיים לקראת השיעור (הצגה בעל פה של אחד ממאמרי החובה, פעם אחת לאורך הקורס)
3. גיבוש נושא לעבודה תוך קריאה עצמאית והתייעצות.
4. הצגת נושא העבודה בכתה ברפרט.
5. הגשת עבודה כתובה

## אופי העבודה הסמינריונית והיקפה

העבודה הסמינריונית תעסוק בהרחבה בנושא הנבחר. העבודה תתבסס על ניתוח תוכן מצומצם של קבוצה אחת או השוואה בין שתיים. עבודה ראויה תהא זו אשר תשכיל לאתר ולפתח, לצד ממצאי הניתוח, גם פריזמה תיאורטית המעמיקה את משמעותם.

העבודה תוגש כעבודה אינדיווידואלית (על פי תקנות הפקולטה – אין חריגה!) כשהיא מודפסת בגופן 12 ברווח אחד וחצי. היקף העבודה יהיה כ- 6,000 מלים (כ- 15 עמודים) לא כולל ביבליוגרפיה ונספחים. הנחיות מפורטות לכתיבת עבודה סמינריונית תימסרנה במהלך הסמסטר.

## מרכיבי ציון הסמינר

ציון הסמינר ייקבע לפי שלושה מרכיבים:

1. 5% - מילוי חובת הנוכחות ועמידה בלוח זמנים של הגשת הצעה לסמינר שיכלול: נושא, ראשי פרקים, מבוא באורך עמוד ורשימת מקורות ראשונית עד סוף שנת 2014.
2. 15% - הצגת רפרט ומאמר ( כל סטודנט/ית תתבקש פעם אחת במהלך הסמינר להציג בעל פה , בחמש – עשר דקות, עיקרי מאמר אחד). בנוסף, יוצג רפרט בפני משתתפי הסמינר (הרפרט יכלול: הצגת נושא העבודה עם הדגמה, שימוש בשני פריטי ביבליוגרפיה מסילבוס החובה של הקורס + שני פריטי ביבליוגרפיה עצמאיים שאותרו לצורך הנושא הספציפי).
3. 80% - הערכה של העבודה הסמינריונית הכתובה.

מועד הגשת עבודת הסמינר: 27/5/2015 .

ראשי פרקים של הקורס:

1. **מושג הייצוג**- למין משל המערה ועד המאטריקס, מערך המושגים: דימוי, תדמית, ייצוג, סטריאוטיפ, דיעה קדומה, הכחדה סמלית, הדרה, נראות ובולטות.
2. **גזע-** הפוליטיקה של הייצוג**,** שלבי התפתחות בדימויים של קבוצות מיעוט, השתקפות הריבוד החברתי בעולם הבדיון של המדיה, המקרה של שחורים אמריקאים.
3. **מעמד-** ייצוגים של משלחי יד במדיה:המבנה הדמוגרפי התעסוקתי של הטלוויזיה, עיסוקים בולטים ומוצנעים, המקרה של סוכני ביטוח ואנשי חינוך כמייצגים של המעמד הבינוני.
4. **לאום-** מיעוטים אתניים ולאומיים, התפתחות היסטורית של מושג הלאום, ייצוגים כנשק וכביטוי לקונפליקט בין ישויות רחבות. מקרה בוחן: ערבים בקולנוע הישראלי.
5. **מגדר –** מהי נשיות ויופי לשיטתה של המדיה, התרומה הפמיניסטית בחקר ייצוגי מגדר למחקר התקשורתי, הזדהות ופרשנות של קהל הצופות.

|  |  |  |  |  |
| --- | --- | --- | --- | --- |
| **מימד** | **חקר מקרה** | **מאמר תיאורטי** | **מאמר אמפירי** | **שיטת מחקר** |
| גזע | שחורים אמריקאים | Cohen, J. (2001). Defining Identification: | Ford, portrayals of African-Americans on person perception. | ניסוי |
| מעמד | משלחי יד | Lowery, & DeFluer Television in the lives of our children: The early years. | Kumar, Media, Class, and Democracy: The Struggle over UPS Strike” | ניתוח מסגור |
| לאום | ערבים | Hovland, Psychological studies in opinion change. | Persson, College Students’ Attitudes Toward Blacks and Arabs Following | סקר עמדות |
| מגדר | נשים | Cirksena, K. & Cuklanz, L. (1992). Male is to female as | Shifman, L., & Lemish, D. (2011). “Mars and Venus” in virtual space: | ניתוח תוכן |
| מגדר- הגוף |  | Bartky,S. L. (1990). Foucault, Femininity |  |  |

רשימת מקורות- לקריאה לקראת השיעור

Bartky,S. L. (1990). Foucault, Femininity, and the Modernization of Patriarchal Power, in K. Conboy, N. Medina & S. Stanbury (eds.) Writing on the Body: Female Embodiment & Feminist Theory (1997, New York: Columbia university Press), pp. 129-154

Cirksena, K. & Cuklanz, L. (1992). Male is to female as\_\_\_\_ is to \_\_\_\_\_: A guided tour of five feminist frameworks for communication studies. In L. Rakow (Ed.,), *Women making meaning: New feminist directions in communication* (pp. 18-44). New York: Routledge.

Cohen, J. (2001). Defining Identification: A Theoretical Look at the Identification of Audiences with Media Characters. *Mass Communication & Society, 4*(3), 245-264.

Ford, T. E. (1997). Effects of stereotypical television portrayals of African-Americans on person perception. Social psychology quarterly, 266-275.

Hovland, C. L., Janis, I. L., & Kelley, H. H. (1957). *Communication and Persuasion: Psychological studies in opinion change*. New Haven, Ct.: Yale University Press. (pp. 1-19,

Kumar, K. (2001).” Mass Media, Class, and Democracy: The Struggle over Newspaper Representation of the UPS Strike” *Critical Studies in Media Communication*, Vol 18, No 3, September, pp. 285-302

Lowery, S. A. & DeFluer , M. L. (Eds., 1995). *Milestones in Mass Communication Research.* NY: Longman. Ch. 11 Television in the lives of our children: The early years.

Persson, A. V., & Musher‐Eizenman, D. R. (2005). College Students’ Attitudes Toward Blacks and Arabs Following a Terrorist Attack as a Function of Varying Levels of Media Exposure1. *Journal of Applied Social Psychology*, *35*(9), 1879-1892.

Shifman, L., & Lemish, D. (2011). “Mars and Venus” in virtual space: Post-feminist humor and the Internet. *Critical Studies in Media Communication*, *28*(3), 253-273.‏

**רשימת מקורות עזר**

**לנושא הייצוג באופן כללי**

אפלטון, *כל כתבי אפלטון,* ."משל המערה", "המדינה" כרך שני, עמודים 421-426. שוקן: ירושלים

טורין, א. (2013) **ייצוגי מורים בתקשורת הישראלית**. עמ' 5-15 תל אביב, מכון מופ"ת.

למיש, ד. 2006. "דימויים בתקשורת". בתוך **אי/שוויון**, בעריכת א. רם ונ. ברקוביץ. ירושלים: ביאליק, עמ' 100-107.

Hall, Stuart. *Representation: Cultural Representations and Signifying Practices*. London: Sage in association with the Open University, 1997,

Pages 1-13.

**ייצוגי מגדר - נשים וגברים במראת המדיה**

למיש, ד. (1997). שוות ערך תקשורתי: מבט פמיניסטי על התקשורת הישראלית. בתוך: כספי, ד. (עורך). **תקשורת ודמוקרטיה בישראל**. ירושלים: ואן ליר, הקיבוץ המאוחד. עמ' 119 – 140.

למיש, ד. (2002). המדיה, הזונה והמדונה. פנים 22, 83-93.

להב, ע. ולמיש, ד. (2003). "רומנטי, רגיש ובעל חוש הומור"? דימויי גברים בפרסומת הישראלית. מגמות, מב/4, עמ' 671 – 691.

למיש, ד. (2007). הפוליטיקה של הדרת מיעוט בתקשורת: דימויי נשים וסיקור האלימות נגדן. בתוך: כספי, ד. (עורך). **תקשורת ופוליטיקה בישראל**. ירושלים: ואן ליר, הקיבוץ המאוחד. עמ' 185 – 207

וולף, נ. (2004). *מיתוס היופי*. תל אביב: הקיבוץ המאוחד. (לקריאה: עמ' 18-26).

**ייצוגים של גיל**

פירסט, ע. ורמר-ביאל, ש. (2008). מ'סבאל'ה ירוק' ועד 'להוריד את הזקנים מהכביש': ייצוגי זקנה בתוכנית הסטירה 'ארץ נהדרת' בתקופת הבחירות 2006. **מסגרות מדיה: כתב עת ישראלי לתקשורת**.

בריק, י. (2002) **הפוליטיקה של הזיקנה- האוכלוסיה המבוגרת בסדר העדיפויות הלאומי**. פרק ראשון- הגיל הפוליטי של הזיקנה, עמ' 9-15, תל אביב, הקיבוץ המאוחד

לירן-אלפר. ד. וקמה, ע. (2007). **עיצוב הגוף וחיטוב הזהות: ייצוגי גוף בטלוויזיה המסחרית**. תל-אביב: מכון חיים הרצוג לתקשורת, חברה ופוליטיקה.

**ייצוגי הומואים ונטיות מיניות**

יונאי, י., וספיבק, ד. (1999). בין שתיקה לגינוי: הבניית הזהות של ההומואים בשיח המשפטי בישראל 1988-1948. **סוציולוגיה ישראלית,** א (2), 257-293.

קמה, ע. (2002) "אם שמים אותי על המסך משמע אני קיים": דרכי התמודדות של הומואים עם הכחדתם הסמלית הנתפסת. **סוציולוגיה ישראלית**, כרך ד', 143 – 191.

סוקולוב וסאפי (2002) "שני צדדים ליוסי וג'אגר", אתר **Go Gay.co.il**, 16/8/02 ניתן לאחזור מ

<http://gogay.co.il/item.php?id=879> **12 דצמבר 2013**

**ייצוגים של מקום- עיירות הפיתוח.**

אברהם, א. (2001). **ישראל הסמויה מעיני התקשורת: הקיבוצים, ההתנחלויות, ערי הפילוח** והישובים הערביים בעיתונות. ירושלים: אקדמון. עמ' 8 – 45.

לאפי, ד. (2011). **סוגיות מפתח בתיאוריית המדיה**. הפרק: קבוצות המדיה של גלזגו: האידאולוגיה של החדשות עמ' 80-85, תל אביב: האוניברסיטה הפתוחה.

**מיעוט לאומי ערבים**

גרץ, נורית, "הקולנוע של הזר והחריג" , **סיפור מהסרטים: סיפורת ישראלית ועיבודיה לקולנוע,** תל אביב: האוניברסיטה הפתוחה, 1993, עמודים 217-236.

פאנון, פ. 2004. "על תסביך התלות לכאורה של מושא הקולוניזציה " בתוך **עור שחור, מסכות לבנות**. תל-אביב: מעריב. עמ' 64-82.

פירסט, ע. (2001). הטוב, הרע והנעדר: מגמות סותרות ביחס לערבים בתקשורת הישראלית, פנים 17: 94-86. (4)

שנהב, י. 2003. **היהודים-הערבים: לאומיות, דת, אתניות**. תל-אביב: עם עובד. עמ' 7-72.

סעיד,א. 2000. **אוריינטליזם**. תל-אביב: עם עובד. עמ' 35-50, 1-32

שוחט, אלה, "שובו של המודחק: הגל הפלסטיני בקולנוע הישראלי החדש", **הקולנוע הישראלי: היסטוריה ואידיאולוגיה**, תל אביב: ברירות, 1991, עמודים 237-270.

לאפי, ד. (2011). *סוגיות מפתח בתיאוריית המדיה*. הפרק: אוריינטליזם , פוסט קולניאליזם וגזע, עמ' 160-164 , תל אביב: האוניברסיטה הפתוחה.

**ההקשר הישראלי**

פירסט, ע. ואברהם, א. (2007). כיכר השוק הומה? על הגיוון התרבותי בערוצי הטלוויזיה המסחריים בישראל ועל הדרכים לשיפורו. בתוך: כספי, ד. (עורך). **תקשורת ופוליטיקה בישראל**. ירושלים: ואן ליר, הקיבוץ המאוחד. עמ' 134 – 161

פירסט, ע. ואברהם, א. (2001). לבי במערב ואנוכי בסוף מזרח: הדימוי האמריקני בראי הפרסומת הישראלית. בתוך: ת. ליבס ומ. טלמון (עורכות**), תקשורת כתרבות – מקראה** (כרך א', עמ' 367-339). תל-אביב: האוניברסיטה הפתוחה.